માનવમિત્ર, અમદાવાદ : ગુજરાતમાં હિન્દીભાષીઓ વિરુદ્ધ ટીકાઓનો સામનો કરી રહેલ ઠાકોર સેનાનાં પ્રમુખ અને રાધનપૂરથી કોંગ્રેસનાં ધારાસભ્ય અલ્પેશ ઠાકોરે લોકો વચ્ચે શાંતિ અને સૌહાર્દનું વાતાવરણ સર્જાય તે માટે એક દિવસનાં ઉપવાસ યોજ્યા હતા. તેની શરૂઆત તેઓએ સાબરમતી આશ્રમથી બાપુને પ્રણામ કરીને કરી હતી. ગાંધી આશ્રમમાં પોતાનાં સમર્થકો સાથે પહોંચેલા અલ્પેશ ઠાકોરેકહ્યું હતું કે ગુજરાતમાં હિંસાને કોઈ સ્થાન નથી.